เทศกาลล่าเงินฝากจ่ายดอกสูง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — ธนาคารเปิดเทศกาลรับเงินฝาก ธ.ก.ส.ออกบัตรเพิ่มทรัพย์ ชิงรางวัล 2 ล้าน ธนชาตจ่ายดอกเพิ่มทุก 3 เดือน
นายลักษณ์ วจนานวัช ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตั้งแต่วันที่ 9 ก.พ.นี้ จะเปิดรับเงินฝากในรูปแบบบัตรเพิ่มทรัพย์มูลค่ารวม 1 หมื่นล้านบาท จำหน่ายราคาหน่วยละ 100 บาท เพื่อนำเงินมาปล่อยสินเชื่อในปีนี้ 3.5 แสนล้านบาท 
ทั้งนี้ บัตรเพิ่มทรัพย์มีอายุ 3 ปี ครบกำหนดไถ่ถอน 20 มี.ค. 2556 จ่ายดอกเบี้ยเมื่อฝากครบกำหนดหน่วยละ 1 บาท และยังลุ้นเงินรางวัลอีก 36 ครั้ง ทุกๆ วันที่ 16 ของเดือน รางวัลที่ 1 มูลค่า 2 ล้านบาท และรางวัลเงินประกอบอาชีพ 100 รางวัล รางวัลละ 2 แสนบาท รวม 20 ล้านบาท และทองคำแท่ง 1 กิโลกรัม 4 รางวัล มูลค่า 5 ล้านบาท 
นายประพันธ์ อนุพงษ์องอาจ ผู้อำนวยการอาวุโส ธนาคารธนชาต กล่าวว่า ธนาคารได้ออกบริการเงินฝากประจำ GROW UP Fixed 18 เดือน ฝากขั้นต่ำ 1,000 บาท จ่ายดอกเบี้ยเพิ่มสูงขึ้นทุก 3 เดือน เป็นขั้นบันได เดือนที่ 13 จ่าย 0.875% เดือนที่ 46 จ่าย 1% เดือนที่ 79 ดอกเบี้ย 1.125% และเดือนที่ 1618 จะได้รับดอกเบี้ย 2.75% 
ขณะที่ธนาคารทิสโก้เปิดให้ผู้ฝากเงินแนะนำเพื่อน โดยทุก 1 บัญชีที่แนะนำจะได้ดอกเบี้ยเพิ่ม 0.50% และทุกๆ 4 คน จะได้ดอกเบี้ยเพิ่มอีก 1%